 Fostul cazino Trump Plaza, aruncat în aer. Trei mii de batoane de dinamită au pus la pământ clădirea.
Fostul cazino Trump Plaza a fost "aruncat în aer", deoarece se afla într-o stare de degradare profundă. A durat mai puţin de 20 de secunde până ce clădirea s-a prăbuşit. La acest cazino obişnuiau să petreacă vedetele de film, sportivii şi vedetele rock.
Trump a căzut! Nu e vorba despre Donald Trump, ci despre TRUMP PLAZA!Faimosul hotel-cazino din Atlantic City a fost demolat controlat. Trei mii de batoane de dinamită au fost necesare pentru a pune la pământ clădirea de 39 de etaje.Primarul Marty Small a propus demolarea ca eveniment de strângere de fonduri pentru Clubul Băieţilor şi Fetelor din Atlantic City şi a început o licitaţie pentru câştigarea dreptului de a apăsa butonul care ar dărâma structura. Dar Icahn, un donator şi fost consilier economic special al lui Trump, s-a opus din motive de siguranţă şi răspundere şi a închis licitaţiile. Icahn a spus că va oferi cei 175.000 de dolari care fuseseră deja licitaţi.Trump Plaza a funcționat între 1984 și 2014. E finalul unei epoci pentru Atlantic City, oraș în care în urmă cu aproape 30 de ani hotelul-cazino avea șase mii de angajați.